Downloaded from YTS.MX
Official YIFY movies site: YTS.MX
Dobar dan, zovem se Marisela Escobedo Ortiz.
Majka sam Rubí Marisol Fraire Escobedo.
Više se ničeg ne bojim.
Više se ne bojim smrti, a to je najgore što mi se moglo dogoditi.
Suočila sam se s vlastima, guvernerom,
suočila sam se sa svima s kojima je trebalo.
Gdje god se moja kći sad nalazi,
želim da zna da je volim
i neću mirovati dok pravda ne bude zadovoljena.
ORIGINALNI NETFLIXOV DOKUMENTARNI FILM
Moju bol ne bih nikome poželjela.
Ciudad Juárez je jedan od najopasnijih gradova.
Biti žena u ovom gradu znači živjeti sa smrtnom presudom.
Moje kćeri više nema,
ali tu sam u njezino ime, u obrani njezinih prava.
UBOJICA MAKSIMALNA KAZNA
Je li je to obuzelo?
Da.
-Što je s tobom? -Uvijek sam bio uz nju.
Mariselo, slušaj, podržavamo tvoju bitku!
Tisuće se ljudi pridružilo njezinoj potrazi.
Nikad neće mirno spavati.
Pronaći ću ga makar trajalo vječnost.
Marisela se bori za pravdu za svoju kćer.
Muškarci koji su naviknuti vršiti nasilje nad ženama
naučit će da kazne nisu samo prazne riječi na papiru.
NAGRADA 250 000 DOLARA
Zovem se Juan Manuel Fraire Escobedo.
Imam 42 godine.
Dolazim iz Ciudad Juáreza.
MARISELIN SIN
Ja sam sin Marisele Escobedo.
U obitelji nas je bilo sedam.
Majka, otac, Rubí, Pablo, Jessica, Alejandro i ja.
Od najmlađe do najstarijeg.
Recite nekoliko riječi za svog sina.
Sretna sam, Bog ga blagoslovio i želim mu sve najbolje.
To je to.
Obitelj je bila povezana.
Kad sam morala na posao, najstarija kći je kuhala,
a dječaci su čuvali sestre.
Radila sam noću kao medicinska sestra.
Volim svu braću i sestre,
ali Rubí je bila najmlađa, miljenica kuće.
Vodio sam je svuda sa sobom jer je oboje roditelja radilo.
MARISELIN SIN
Rubí je bila bezbrižna.
Bila je najmlađa, pjevali smo joj.
Pjevali smo i kad je odrasla, samo kako bismo je nervirali.
Bila je dobra, pametna,
lijepa u mojim i očima mnogih drugih.
Zatim je ušla u pubertet.
Majka je upravo otvorila trgovinu namještaja.
DRVENA GRAĐA
Jednog dana je neki čovjek došao tražiti posao.
Imao je ženu i kćer i trebao mu je posao.
Majka je rekla kako ga ne može zaposliti,
ali mu je htjela pomoći pa je ostao raditi jedan dan.
Na kraju je ostao raditi.
Taj čovjek bio je Sergio.
Nećakinje su studirale u El Pasu.
MARISELINA SESTRA
Jednog se ljeta Rubí s mojom sestrom vratila u Ciudad Juárez.
Moja kći je svuda išla sa mnom.
Ponekad je bila u trgovini namještaja.
Tako je upoznala Sergija Rafaela Barrazu.
Tada je Sergio bio osam ili devet godina stariji od nje.
Imao je 20 ili 21 godinu, a Rubí samo 13.
Protivila sam se vezi.
Obratila sam se odvjetniku,
no znala sam da nikad neće potpisati nikakvu izjavu protiv njega.
Najzad je otišla živjeti s njim.
Tjerao ju je na cjelodnevni boravak u stanu,
time je izolirajući od ostatka obitelji.
Užasavala sam se što će me kći mrziti
ako stanem između nje i muškarca kojeg voli.
Odlučila sam se ne miješati,
ali složili smo se da će braća i sestre održavati kontakte s njom.
Pokušao sam mu biti prijatelj.
Htjeli smo bolje za sestru, ali ona je odabrala njega.
Ne treba se miješati u tuđe živote.
Rubí je ostala u drugom stanju godinu ili dvije kasnije.
Trudnoća ju je opet zbližila s majkom.
Rodila se djevojčica,
ali tip je bio nezaposlen, očigledno se mučio.
Majka im je pomogla.
Počela je svraćati do nas i odlazila bi nakon mraka.
Mislila sam da imaju novčanih problema
jer je uvijek objedovala kod mene.
Svake sam joj večeri davala novac, možda 50 ili 80 pezosa.
Pustila sam ih u stan koji sam koristila kao spremište.
Ispraznila sam ga i rekla im da smiju boraviti u njemu.
Naizgled, sve je bilo u redu.
Jednog dana, otišao sam do njihovog stana,
ali nije ih bilo.
Majka ju je otišla tražiti kod Sergiove majke.
Otišli smo do kuće,
pronašli Sergia i njihovu kćer.
Nije bilo Rubí.
To mi je odmah bilo sumnjivo jer Rubí ne bi ostavila dijete.
Sergio je otvorio, upitala sam ga za kćer,
rekao je da je otišla s drugim tipom.
Nema šanse. Pitala sam ga kako se tip zove.
Nije nam htio reći.
Ništa nismo postigli i odlučili smo otići.
Vratili smo se sljedećeg dana,
Sergia ondje nije bilo.
Imao sam loš osjećaj.
Nešto nije bilo u redu.
PROSINAC 2008.
S obzirom na to da sam joj majka, odmah sam je počela tražiti.
Sve je ukazivalo na to da joj se nešto dogodilo.
Sve je povezano s organiziranim zločinom.
Predsjednik Calderón tvrdi da Meksiko nije propao,
unatoč rastućoj moći narkokartela.
Ured Državnog tužiteljstva iz Chihuahuae,
proveo je racije na barove u Ciudad Juárezu.
Uhićene su tri osobe zbog trgovine ljudima,
prisiljavali su žene…
Juárez ima veliki problem s nestalim ženama.
Zato je to bilo vrlo moguće.
Kad smo započeli potragu za Rubí,
mnoge smo večeri proveli po barovima u centru
i po bordelima.
Djevojke od 14, 15 ili 16 godina radile su na tim mjestima…
kao prostitutke.
Svugdje smo tražili.
Nekad smo bili na opasnim mjestima.
Nadao sam se da ću je naći.
Želio sam je naći na jednom od takvih mjesta.
Ali nije joj bilo ni traga.
Majci je trebalo mjesec i pol da slučaj prijavi policiji.
Policija je tvrdila da je otišla.
Rekli su da nije bilo znakova prljave igre.
Stalno sam bila pod stresom, sve je to bilo vrlo mučno.
ODJEL ZA NESTALE OSOBE
Sve sam sama pokrenula, potrage i istraživanja.
Morala sam se boriti,
samo kako bih mogla prijaviti njezin nestanak.
OKRUŽNI TUŽITELJ DRŽAVE CHIHUAHUA SJEVERNO PODRUČJE
Pričala sam s rođacima, s vama ću kasnije.
-Hoćete li dati intervju? -Da.
Bila sam Okružna tužiteljica u državi Chihuahua
u razdoblju od 2004. do 2010.
Imali smo odjel za nestale osobe…
OKRUŽNA TUŽITELJICA - (2004.-2010.)
…pa smo pokrenuli potragu za Rubí.
Početkom veljače održana je akcija
dijeljenja letaka s fotografijama nestalih žena.
SIGURAN PROLAZ ZA ŽENE
NAGRADA 1 500 000 DOLARA PRIJAVA POVJERLJIVA
Čuli smo za njih i odlučili smo im se pridružiti.
Donijeli smo svoje letke i dijelili ih.
POMOZITE NAM DA JE NAĐEMO
Išli smo u kvart 16 de Septiembre,
gdje je živio Sergio Rafael Barraza
i nudili nagradu svakome tko je imao ikakvu informaciju
o Rubínom nestanku.
Znao bih reći majci: „Netko će se javiti.”
„Ako se nešto dogodilo, netko će javiti.”
Jednog smo dana primili poziv od mladića,
koji je tvrdio da ima informacije o tome što se dogodilo Rubí.
Taj mladić bio je iz Sergiovog susjedstva.
Nazvao je majku i zatražio sastanak
jer je imao bitne informacije.
Bojali smo se susreta, misleći da je možda opasno
jer smo nudili nagradu.
Ušao je u kamion, uplašen do boli
i rekao nam da se odvezemo.
Upitao me jesam li Rubína majka. Rekla sam da jesam.
Tresla mu se vilica, toliko je bio nervozan.
Rekao je: „Moram vam reći nešto užasno.”
Zatim je počeo pričati.
Bio je s grupom prijatelja,
družili su se u kvartu.
Došao je Sergio Rafael. Izgledao je uzrujano.
Trebao je pomoć s nošenjem namještaja.
Rekao je da su njegov brat, Andy Alonso Barraza Bocanegra,
i neki drugi tip otišli pomoći.
Satima kasnije, Sergiov se brat vratio i svima rekao…
„Moj brat”, rekao je. „Ubio je djevojku Rubí.”
Sergio Rafael je potom stigao,
te su ga ostali pitali je li to istina.
„Da,” rekao je, „Ubio sam je.”
„Bacili smo njezino tijelo na odlagalište.”
„Stavio sam je u kantu za smeće,”
„i zapalio.”
Pitala sam dječaka zašto mi sve to govori.
Objasnio je da je i njegova sestra ubijena,
pa ga je majka ohrabrila da o tome govori.
Majka nas je sve okupila
i suznih očiju nam obznanila vijesti.
Bilo je to grubo buđenje.
Konačno smo doznali što se dogodilo, ali morali smo pronaći dokaz.
Bio je neodlučan, no majka ga je nagovorila na izjavu.
Natjerala ga je da svjedoči.
Kad je konačno pristao, stvari su se pokrenule.
Slučaj je službeno otvoren, a istražitelji raspoređeni.
Tek nakon toga shvatili su stvar ozbiljno
i konačno počeli tražiti tijelo moje kćeri.
Disala sam im za vratom
jer sam bila sigurna da bez mene nitko ne bi ništa učinio za nju.
Uz ove nove podatke, obavili su službenu potragu
kako bi pronašli Rubíne ostatke.
Obitelj je prva krenula u potragu
s našim prijateljima koji su doveli dobrovoljce.
Uvijek je postojao tračak nade da je sve bila laž.
To je područje gdje ljudi bacaju kosti i mast svinja i krava.
To je odlagalište za životinjski otpad.
Bilo mi je strašno teško,
ali moja sestra se činila snažnom.
Neću stati dok je ne nađemo.
Ništa nismo našli.
Čak ni trag koji bi nam rekao
da je moja sestra ondje.
Ne možete imati istragu o ubojstvu bez tijela.
Marisela je znala da jedini koji zna…
PRAVNI ZASTUPNIK OBITELJI ESCOBEDO
…što se dogodilo Rubí, koji zna gdje se nalazi tijelo
i gdje je njezina unuka, jest Sergio.
No on se skrivao, bio je u bijegu.
Moja majka ga je našla.
Nisu ga našle vlasti, nego ona i njezino istraživanje.
Netko je prodao informaciju mojoj majci.
Telefonski broj kuće u kojoj on živi.
Dva dana kasnije, bili su na putu za Fresnillo.
Moja majka, njezin partner, ujak Ricardo i četiri istražitelja.
Optužila ga je za nezakonito odvođenje njezine unuke.
Prema zakonu je trebao Rubínu dozvolu, a ona se još smatrala živom.
Bio je to slučaj muškarca koji prelazi državne granice s maloljetnicom.
Sergio je uhićen zbog otmice maloljetnice,
ali odmah je rekao policiji:
„Znam zašto ste me uhitili. Zbog Rubí.”
„Nisam je ja ubio.”
Policija je uhitila Sergia Rafaela Barraza Bocanegru,
koji je priznao ubojstvo Rubí Marisol.
Istražitelji su bili vrhunski obučeni profesionalci
i naveli su ga da otkrije lokaciju Rubínih ostataka.
Doveli su Sergia natrag u Ciudad Juárez.
Priznao je da ju je ubio i bacio pored Camino Reala
u blizini nekih svinjaca.
Navodni ubojica Rubí Marisol
odveo je vlasti na mjesto njezinih ostataka.
Svuda smo tražili Rubíno tijelo,
ali nismo ništa našli dok nije pokazao točno mjesto.
Pretražili su područje
i konačno pronašli Rubíne ostatke.
Nikad je ne bismo našli da Sergio nije odveo policiju onamo.
Do danas je ne bismo našli.
Puno kasnije, doznali smo…
da ga je tri dana prije ubojstva Rubí zauvijek ostavila.
Mislim da je Rubí konačno shvatila
da nije bio čovjek kakvim ga je smatrala.
Rekla mu je da ga ostavlja, pa ju je ubio.
Ubio ju je.
Nakon potrage,
dane sam provodila sama pretražujući područje,
pokušavajući pronaći još neki dio tijela moje kćeri.
Taj mi je dan oznaka za „prije” i „poslije”.
Gledao sam majku kako premeće kosti.
Našli smo njezinu koščicu, mislim da je bio kralježak.
Sićušna kost, to je sve.
Bili su to užasni dani.
Shvatila sam da će, ako se meni išta dogodi,
taj čovjek opet biti na slobodi.
Nisam mogao razumjeti zašto je to morao biti grob moje sestre.
Nasilni zločini nad ženama su izvan kontrole u Ciudad Juárezu.
Pitanje nestalih žena
prvi se put spominje u 90-ima.
Kasnije je to postalo poznato kao „Mrtve žene Juáreza”,
jer pojam „femicid” tada nije bio u potpunosti shvaćen,
kao ni njegove konotacije.
Slučajevi otvoreni prije više od desetljeća
neriješeni su do danas.
Povijest Juáreza je i povijest femicida
koji ne prestaje.
PRAVDA
Nakon Sergiovog uhićenja,
Marisela je dobila skrbništvo nad unukom.
Zakazan je početak suđenja.
Bio je prvi ubojica žene kojem se sudilo po novom sustavu.
Mnogi u Meksiku ne znaju, ali suparnički pravni sustav
prvi je put uveden u Chihuahui zbog borbe protiv nekažnjavanja femicida.
Jedan od tih slučajeva bio je i Rubín.
Majka mi je znala govoriti: „Neću dozvoliti da Rubí bude statistika.”
„Makar mi trebao cijeli život, neću to dozvoliti.”
Tjedan dana ranije, krenula je marširati od ureda tužitelja…
do gradske sudnice.
Povrijeđena brutalnim umorstvom kćeri,
Marisela Escobedo Ortiz protestno maršira duže od tjedan dana,
zahtijevajući najoštriju kaznu za navodnog ubojicu.
-Koji su vaši zahtjevi? -Maksimalna kazna za ubojicu.
Manja kazna me neće zadovoljiti.
Nije ubio samo moju kćer, uništio je cijelu obitelj.
Ostavio je unuku bez majke, i uskratio pravo mojoj kćeri na život.
MAKSIMALNA KAZNA
-Još jedan dan? -Da, još jedan.
-Koliko još? -Dva dana, do petka.
Suđenje je zakazano za ponedjeljak u 10 h.
TRAVANJ 2010.
Zovem se Noel Rodríguez. Radim za Ured tužitelja.
Radio sam na istrazi i iznio dokaze na suđenju…
JAVNI TUŽITELJ
…u slučaju Rubí Marisol Fraire Escobedo.
Ustanite za suce.
Ušli smo u sudnicu,
sjećam se da je bilo puno kamera.
Sergiova obitelj sjedila je na jednoj strani sudnice,
a Mariselina i mi koji smo ih došli podržati na drugoj.
Svjedoci su pozivani na svjedočenje ovisno o njihovoj uključenosti,
a počelo je svjedočenjem gđe Marisele Escobedo.
Znate li zašto ste pozvani svjedočiti pred ovim sudom?
Da.
SVJEDOKINJA
Ovdje sam kako bih svjedočila o ubojstvu moje kćeri, Rubí Marisol Fraire.
Imam potpuno povjerenje u vas.
Vjerujem kako ćete proučiti slučaj i donijeti ispravnu odluku.
Zatim smo čuli svjedočenje lokalnih policajaca uključenih u slučaj.
GRADSKI POLICAJAC
Odazvali smo se na poziv centrale,
poslali su nas u postaju Delicias zbog pritužbe.
Nakon razgovora s dotičnim, otkrio je
kako je njegov posinak stigao kući
u stanju uznemirenosti,
jer je upravo ubio suprugu.
Sjećate li se imena osobe koja je podnijela pritužbu?
Rafael Gómez.
Nakon što je Sergio Rafael počinio zločin, trebao je pomoć s premiještanjem tijela.
Posudio je vozilo od očuha.
Kad je očuh stigao kući i otkrio što se dogodilo,
odlučio je obavijestiti policiju.
Kad ste razgovarali s policijom, što ste rekli istražiteljima?
OČUH SERGIA BARRAZE
-Samo da ju je udario. -Tko je koga udario?
Sergio je udario Rubí. Policija je otišla provjeriti,
ali nikog nisu našli na njihovoj adresi.
To je sve što znam. Ne znam više ništa.
Bilo je jasno da je izmijenio svjedočenje
kako bi prikrio zločin u korist posinka.
Ispitivali smo ga da otkrijemo rupe u priči
i bilo je jasno da je htio pomoći posinku.
Želi li obrana ispitati svjedoka?
-Da. -Izvolite.
SUTKINJA
-Ušli ste u kuću? -Točno.
-Niste našli tijelo, točno? -Točno.
-Jeste li pronašli krv? -Krv? Ne.
JAVNI BRANITELJ
-Jeste li pretražili cijelu kuću? -Jesmo.
-Jeste li pronašli čahure metaka? -Ne.
-Obrana nema više pitanja. -Hvala vam.
Zaštićeni svjedok je svjedočio
da se Sergio tog dana pojavio
i rekao da je oduzeo život svojoj djevojci.
-Iznesite puno ime. -Angel Gabriel Valles Maciel.
Što nam još možete reći o ovom slijedu događaja?
Sergio nam je rekao da je ubio suprugu.
Spalio ju je.
Brat i on odnijeli su je pored Camino Reala,
iza svinjaca.
Kako ste doznali za to?
Rekao nam je.
Sjedili smo oko vatre i rekao nam je što je učinio.
Stručnjaci forenzične antropologije i arheologije
potvrdili su izjave zaštićenog svjedoka.
FORENZIČNI ARHEOLOG
Kosti su ljudske.
Pripadaju jednoj osobi, mladoj ženi.
Jeste li našli znakove nasilja na tim kostima?
Jesmo.
Vatra, položaj u kojem su kosti nađene.
Ovo je specifičan slučaj.
U redu, hvala.
Gospođo, možete se obratiti sudu ako želite.
Nagnite se prema mikrofonu.
-Imate riječ. -Dobro jutro, Časni sude.
-Dobro jutro. -Htjela bih reći par riječi.
Izvolite.
Ispričavam se ako mi pogled bježi prema g. Rafaelu Barrazi,
Sergiu Rafaelu Barrazi, jer mu se moram obratiti.
Ovaj je čovjek, Časni sude, oduzeo život moje kćeri.
Prvo ju je prijevarom odveo,
kako bi je držao pod svojom kontrolom.
Danas mi je strašno žao što je nisam odvela od njega.
Lakše bi mi bilo nositi se s njezinom mržnjom,
doduše samo privremeno jer bi ona to preboljela,
nego živjeti s teretom ove boli, Časni sude.
SUTKINJA
Očekivala sam je, Časni sude, pronaći pokopanu,
jer sam mislila kako je ovaj muškarac voli,
da ju je pokopao negdje gdje je može oplakivati.
Ali nije.
Bacio ju je i zapalio.
Bacio ju je kao biserje pred svinje.
Znaš što, Sergio? Ne opraštam ti.
Neka ti Bog oprosti.
Ukoliko ikada osjetiš kajanje, jer znam da još nisi.
Časni sude, ne znamo točan uzrok smrti,
što mi je drago, jer ne bih mogla podnijeti tu bol.
Neka je on zadrži.
Nemojte mu dozvoliti da da izjavu, dosta nam je njegovog smeća.
Znam da ćemo jednog dana biti bolje.
Jednog dana ćemo završiti terapiju.
Jednog dana ćemo se ponovo smijati, jer život tako zahtijeva.
Ovaj čovjek nije uništio moj život.
Uništio je moje srce, moje nade, moju vjeru i moja uvjerenja.
Ali izvući ću se zbog unuke.
Od danas, za mene taj čovjek ne postoji.
Zadržite ga. Hvala vam.
Zahvaljujemo gđi Mariseli Escobedo Ortiz.
Zakon pruža isto pravo g. Sergiu Barrazi Bocanegri.
Nagnite se prema mikrofonu. Imate riječ. Krenite.
Primaknite se mikrofonu.
U redu, reći ću nešto.
Znam da bol koju osjeća gđa Marisela
ništa ne može ublažiti.
Znam da je rekla da mi ne oprašta.
Ali želim se ispričati Mariseli jer znam da je to bila velika bol.
A gdje je bio Bog?
Nažalost, nisam znao za Boga, ali sam ga spoznao sad u zatvoru.
I…
Nemam riječi. To je sve.
Zahvaljujemo svima koji su sudjelovali u suđenju.
Rasprava se ovim zaključuje.
Sud će se povući i razmotriti iznešeno,
a stranke će se pozvati na čitanje presude
točno u 13.30 u ovoj sudnici.
DRŽAVNO PRAVOSUĐE DRŽAVE CHIHUAHUA
VIJEĆNICA
Izašli smo na stanku.
Govorili smo kako će pravda pobijediti.
RUBÍ JE IMALA PRAVO NA ŽIVOT
SUDNICA 1
Vratili smo se u sudnicu na čitanje presude.
Ciudad Juárez, Chihuahua, 29.4.2010.
Sud je zasjedao i donio sljedeću odluku…
Sud jednoglasno oslobađa Sergia Rafaela Barrazu Bocanegra
od optužbi protiv njega kao počinitelja…
-Bravo! -Bravo!
Rubí!
Neka ih bude još mnogo! Bog te blagoslovio!
Ovo šalju Alejandra, Valeria, Paty i Toño.
Tvoji kumovi.
Majka je rođena u gradu Piedras Negras u Meksiku.
Ondje je upoznala mog oca i vjenčali su se.
Išla je u školu za medicinske sestre.
Nakon školovanja
ponudili su joj posao u novoj državnoj bolnici
u Ciudad Juárezu. Zato smo se preselili onamo.
Tad je obitelj počela rasti.
Sestra je uvijek bila sretna.
Voljela je ples i glazbu.
Uvijek sam je mogao nasmijati.
Majka je bila ambiciozna, vrlo marljiva.
Ako bi uočila priliku, iskoristila bi je.
Uvijek je brinula o djeci,
kako smo, što radimo.
MARISELINA PRIJATELJICA
Bila je velikodušna, tako…
Bila je ambiciozna, ništa joj nije moglo stati na put.
Mogla je prodati sumpor vragu i snijeg Eskimu.
Jednom smo odlučili imati dječju zabavu u kostimima.
Svima je bilo zabavno.
Izgledala je i ponašala se vrlo prirodno.
Nosila je periku, veliki nos i šminku kao klaun.
Sjajna zabava, djeca su uživala.
Mari je imala tri dječaka, a oduvijek je htjela djevojčicu.
Oduvijek je htjela djevojčicu.
Najzad su Rubí i Jessica ušle u njezin život,
koji se promijenio zauvijek.
Nikad nije izgledala sretnije.
Na ovoj su fotografiji Rubí i Marisela.
Bio je to posljednji odmor s Rubí.
S mojom nećakinjom.
Išli smo u Acapulco.
Planirali smo zabavu povodom Rubínog 15. rođendana.
Nakon onoga što se dogodilo Rubí,
Marisela se promijenila.
Lice joj je bilo bezizražajno, a pogled prazan.
Potraga za pravdom je bila jedino što ju je držalo.
Ne bih nikome poželjela da gleda kako mu prijateljica pati.
Nikome.
Nikad do tog dana nisam majku vidio slomljenu.
Niti nakon njega. Bio je to prvi i posljednji put.
Srušila se na kauč u sudnici.
Puno mi je misli prolazilo kroz glavu.
Htio sam ubiti Sergia, razumijete?
Htio sam osvetu.
Bio je iznenađen, nije shvaćao.
Bio je siguran da će ga proglasiti krivim.
Ljudi u Ciudad Juárezu, uključujući i širu javnost,
bili su bijesni.
Četiri ili pet sati kasnije
Marisela je već planirala sljedeće korake.
Svi smo se spontano spremili za prosvjed.
Majka ubijene djevojke i neki od članova njene obitelji
izašli su danas na ulice prosvjedovati.
Jučer su je suci ponovno ubili.
Ponovno su je ubili svojom presudom.
Svaki dan je marširala 10 km,
od policijske uprave do sudnice,
rugajući se pravosuđu i sucima koji su oslobodili Sergia.
ŽRTVE NEMAJU PRAVNU ZAŠTITU
Bio je to cirkus.
Napravili su klaunove od nas i sad se zadnji smiju.
Htjeli ste pravdu?
Gospodin Sergio Rafael Barraza Bocanegra oslobođen je optužbi
jer tužiteljstvo nije uspjelo dokazati…
SUDAC
…van razumne sumnje njegovu umiješanost u ubojstvo.
Nažalost, slučaj je dopao trima nesposobnim osobama.
Trojici zastupnika suda, jer ne možemo ih zvati sucima.
Oslobodili su ubojicu „jednoglasnom” odlukom,
ali bila je to bijedna odluka.
JEDAN JE LJUDSKA GREŠKA TRI SU SVINJARIJA
Moramo spriječiti daljnja ubojstva žena u našem gradu.
Gđa Marisela Escobedo Ortiz danas je marširala gola,
prekrivena samo fotografijom svoje kćeri Rubí Marisol.
Ogolili su me, ostavili bez jamstva i prava.
Ostavili su me bez prava na obranu svoje kćeri.
Imamo čovjeka koji govori kako je ubio djevojku,
koji se zadnji dan suđenja ispričao majci.
-Kako to objašnjavate? -Moramo poštivati zakon.
SUDAC
Kad sam preuzeo položaj, zakleo sam se
da ću se pridržavati Ustavom utvrđenih zakona,
a ne raditi što želim, ni slijediti osjećaje.
Hitno moramo doznati jesu li ga suci oslobodili
zbog korupcije ili vlast u Chihuahuai
tretira suce kao žrtve.
Marisela Escobedo Ortiz tvrdi da neće mirovati
dok se ubojica njezine kćeri opet ne nađe iza rešetaka.
Ako me opet iznevjere, ostat ću ovdje.
Napravit ću novi korak.
Istina je da nismo imali očevica ili nepobitan znanstveni dokaz,
ali ako uzmemo u obzir sve izložene dokaze,
sa sigurnošću možemo zaključiti da je sudjelovao u zločinu.
Nitko se ne ispričava za nešto što nije napravio.
OKRUŽNI TUŽITELJ U ZACATECASU - (2010.-2015.)
Godinama je priznanje bilo najbolji dokaz.
Međutim, mnoga priznanja iznuđena su mučenjem.
Nakon reforme pravosudnog sustava 2008. g.,
priznanja su izgubila status neosporivog dokaza.
Priznanja više nisu valjana ako su samoinkriminirajuća,
osobito ako su dobivena bez prisustva odvjetnika.
Za razliku od ostalih ubojstava, ona koja su počinjena u kući
obično nemaju ni svjedoka, niti dokaza.
Ali imali su dovoljno informacija da ustanove što se dogodilo.
Mariselu sam upoznao na dan suđenja,
dan kad je ubojica njezine kćeri oslobođen.
PRAVNI ZASTUPNIK OBITELJI ESCOBEDO
Odvjetnica Castro i ja bili smo u gradu.
Marisela nam je prišla
i pitala odvjetnicu Castro
želi li je zastupati.
Jako smo se zbližili.
MARISELINA ODVJETNICA I AKTIVISTICA
Postojale su dvije mogućnosti.
Zatražiti novo suđenje ili poništiti presudu.
Da sam otkrila išta pogrešno u suđenju,
zatražila bih novo i ponovno zvala svjedoke.
Ali s obzirom na ono što sam vidjela u spisu slučaja
i pročitala u transkriptima saslušanja,
jedini izbor je bio poništenje presude.
Zato sam podnijela zahtjev pred Prizivnim sudom.
Ne tražimo puno, sve što želimo je pravda.
Nema sumnje da je taj čovjek mojoj sestri oduzeo život.
Prizivni sud je jednoglasno odlučio
poništiti oslobađajuću presudu protiv Sergia Rafaela Barraze Bocanegre.
Proglašen je krivim za ubojstvo u slučaju Rubí Fraire Escobedo.
Vlada je oprala ruke i objavila presudu.
Ali meni je ona beskorisna jer je to samo komad papira.
Počinitelj, ubojica, još je bjegunac od pravde.
Imala je jasan cilj, pronaći Sergia Rafaela Barrazu.
Pobjegao je iz države jer je znao da će ga uhititi.
Znao je da to neće potrajati.
Sad kad je proglašen krivim,
policija je izdala tjeralice u svim državama,
kako bi upozorila na bjegunca i zatražila privođenje.
Policija nije napredovala,
pa smo mi krenuli u akciju.
Plan je stići u Mexico City
s ostalim majkama nestalih djevojaka,
koje pate kao i ja.
Započela je prosvjedno putovanje preko cijele zemlje.
Išla je u urede tužitelja govoreći: „Evo uhidbenog naloga.”
„Ovaj čovjek je ubojica moje kćeri, zločinac,”
„i možda je ovdje.”
Izašla je van granica grada i počela hodati prema gradu.
To je privuklo pozornost medija.
Ponekad su je organi vlasti odbijali primiti,
no ona je čekala sve dok ne bi pristali na sastanak.
Kamo god smo išli, po mjestima, gradovima,
nigdje nisu znali ništa o slučaju.
Komunicirali smo s ostalima,
i svaki ured tužitelja znao je za uhidbeni nalog.
„Potražite ga unutar države”
„i vratite ako ga nađete.” To je tjeralica.
Dobivamo tisuće takvih
od svakog ureda u zemlji, Barrazin je bio samo jedan od tih.
NAGRADA ZA INFORMACIJE KOJE MOGU DOVESTI DO UHIĆENJA
Ne želim da smrt moje kćeri bude uzaludna.
Muškarci koji su naviknuti vršiti nasilje nad ženama
naučit će da kazne nisu samo prazne riječi na papiru.
Nema povratka.
Ispitivali su radnike,
i odlazili u barove koje je možda posjećivao.
Marisela je unatoč riziku bila na tajnom zadatku.
Bila je ondje s obitelji i ostalima koji su tražili pravdu.
Nakon više od tri tjedna, stigli smo u Mexico City.
Majka je tražila sastanak s predsjednikom Felipeom Calderónom.
MEKSIKO JE OSUĐEN NA FEMICID
Naravno, odbio se susresti s njom.
Zbog čega prosvjedujete?
Ovo je prosvjedni marš protiv femicida
i trgovine ljudima.
Hodali smo od Ciudad Juáreza do drugih gradova,
dijeleći postere s likom ubojice.
PROTIV FEMICIDA I TRGOVINE LJUDIMA ZAHTIJEVAMO PRAVDU
Nakon onoga sa Rubí i Sergiovog uhićenja u Fresnillu,
već se viđao s nekom djevojkom otprilike istih godina kao i Rubí.
Majka je bila sigurna da je ondje
jer mu je djevojka bila u drugom stanju.
Ako nije mogao ostati ovdje, otišao bi onamo.
Otišli su u Zacatecas, gdje ga je Marisela prvi put pronašla.
Obilazimo gradove, slijedimo tragove, prosvjedujemo.
Želim da ljudi znaju da je on ubojica.
Majka njegove trenutne djevojke zove se Marisela kao i ja.
Sjećat će me se zauvijek i znat će da ga uvijek tražim.
Tražit ću ga bez obzira na sve, po cijeloj državi.
Makar morala živjeti na putu.
Otišli smo na mjesto gdje su ga uhitili.
Lijepio sam poster kad su mi prišle dvije djevojke.
Shvatio sam da su ga prepoznale, pa sam počeo objašnjavati.
Došla je majka i razgovarala s njima.
Zamolila ih je za pomoć.
Jedna je rekla da je njezina rođakinja njegova trenutna djevojka
i zna gdje on boravi.
Marisela je otkrila gdje se točno nalazi,
nazvala je policiju i javila im: „Tu je.”
Pokušala je objasniti slučaj, zatim je nazvala u Chihuahuau.
Ušli su sprijeda, no straga je bilo prazno zemljište.
Otrčao sam iza kuće i kad sam pogledao gore,
vidio sam ga kako bježi kroz kupaonski prozor.
Bilo je nekoliko stuba koje su vodile na krov.
Adrenalin mi je porastao.
Počeo je bježati i kad se sagnuo, ugledao me.
Izgledao je kao netko tko zna da je uhvaćen.
Uslijedila je policijska potjera i došlo je do pucnjave.
Rekli su Mariseli: „Imamo ga.”
A zatim: „Ne, pobjegao je.”
Osumnjičeni je bio naoružan…
ZAMJENIK DRŽAVNOG ODVJETNIKA (2004.-2011.)
…te je pucao prema policiji.
Ogradili smo područje, ali nismo ga uspjeli locirati.
Kad je policija shvatila da je pobjegao,
stigla je savezna policija i vojska.
Pretraživali su kvart, bilo je i pucnjave.
Pucalo se, ali to je bila samo predstava.
Odavno je otišao.
Došlo je do grešaka tijekom postupka uhićenja.
Kao da je dobio dojavu i pobjegao.
Ali bili su blizu uhićenja.
Majka je osjećala kao da ništa ne rade.
Pitali su je: „Je li ga bilo teško pronaći?”
Govorila je: „Ne, bio je točno gdje sam i mislila da će biti.”
Bila je to loše vođena operacija.
Neuspjela operacija.
To se nije dogodilo tijekom mog mandata, već prethodnikovog.
Mariselin bijes, već značajan,
dosegao je nove visine, kako možete i zamisliti.
Osjećala sam se bespomoćno.
Nisam mogla vjerovati da se izvukao sad kad smo ga opet našli.
Pomoću te informacije vlasti su ga možda i htjele uhititi,
ali su svejedno zeznuli uhićenje jer im nije bilo stalo.
Policija nije pozvala pojačanje jer su htjeli nagradu.
Nisu je mogli dobiti jer to im je posao.
Ali nisu pozvali pojačanje.
Kad me gđa Marisela posjetila u Uredu tužitelja,
nadgledao sam 500 službenika. Mnogi od njih nisu završili srednju školu.
Nisu procijenili njihovu pouzdanost.
Je li policija bila pouzdana tih dana?
Naravno da nije.
Gledao sam majku kako čita o slučaju, prazno gleda u kosti.
Čitala je iste stvari stalno iznova.
Ne znam kako je uspijevala, bila je to njezina kći.
Rekla bi mi da se prisiljavala misliti da je netko drugi.
„Zamišljam da to nije Rubí, kao da je netko drugi.”
No, imala je slabih trenutaka.
U javnosti ste snažni.
Ali privatno bi se majka znala slomiti.
Slomila bi se pod svim neodgovorenim pitanjima.
Ništa nisam mogao reći, mogao sam samo biti ondje.
Samo biti uz nju.
Nakon toga smo ostali u okrugu Fresnillo tjedan ili dva,
tražeći ga u svakom gradu.
Bili smo mu na tragu.
Zatim smo čuli glasine da se priključio kartelu Zetas.
Mislili smo da nas samo žele zaplašiti.
Izgradili su mrežu susjeda kako bi dobili još informacija
i otkrili novu kuću u kojoj je Sergio boravio.
Unajmili su obližnju kuću
s neometanim pogledom na Sergiovu
i počeli ga uhoditi.
Boravili smo u Fresnillu i čekali.
Prošao je mjesec, dva, a mi nismo imali ništa.
ULICA RUBÍ
Čuli smo da je ondje, ljudi su nam rekli.
Bila je to igra čekanja.
Stražarenje.
Prošla su dva ili tri mjeseca, a mi nismo ništa postigli.
U to vrijeme je majka vozila mali, zeleni automobil.
Koristili smo dalekozore, baš kao u filmovima.
Samo što je ovo bio film strave.
Stražarili smo tijekom dugih noći.
Majka i ja bismo ostali u automobilu do 4 ili 5 sati.
Prepoznao bih Sergia s ogromne udaljenosti.
Nije mi trebao dalekozor da ga prepoznam.
Ušli su u sporednu ulicu, a kad smo se okrenuli,
kamionet je bio okrenut prema nama.
Znao je da ga slijedimo.
Poznavao je naš auto, već ga je vidio.
S obzirom na kamionet koji je vozio, shvatio sam da vjerojatno
sada radi za kartel.
Tad smo znali da smo u stvarnoj opasnosti.
Mislili smo da će krenuti za nama.
Znali su dva telefonska broja koje je Sergio koristio.
Marisela je pregledala popise poziva.
Telefon mu je bio isključen tri dana, a uključen dva.
Nije bilo poziva tri dana, a sljedeća dva nekoliko.
Tako su radili u kartelu Zetas.
Taj nam je uzorak pokazao da je on doista pripadnik kartela Zetas.
Više se nije zvao Sergio, sad je bio „Zapovjednik Bambino”.
Stalno je mijenjao ime, poput uloge.
Dok smo tragali za Sergiom, našli smo nekoga tko ga je poznavao.
Majka je razgovarala s djevojkom i ona se otvorila.
Dala joj je čak i podatke koje nismo tražili,
poput lokacije sigurne kuće, ime osobe na vrhu,
čak i lokaciju skladišta oružja, puno više no što smo očekivali.
Istražitelji su rekli da trebaju dozvolu kartela…
kako bi došli u grad i uhitili ga.
Ako ga kartel ne preda, ne mogu ga uhititi.
Čini se da je postao donekle moćan.
Bio je povezan s kartelom Zetas.
Ujak Ricardo i ja odvojeno smo razgovarali s majkom.
Rekao sam joj da taj podatak sve komplicira.
Sad kad radi za kartel, stvari više nisu iste.
Svi znaju za sporazum
između vlasti i zločinačkih organizacija.
Nismo imali nikakvu podršku.
Bez kamera, bez istražitelja, nisu primali naše pozive, ništa.
Nismo imali nikakvu podršku.
S vremenom smo shvatili da ga nikad nećemo pronaći.
Vratili smo se u Chihuahuau, novom guverneru
i novom državnom tužitelju.
Tijekom izborne sezone nasilje je obično u porastu.
César Duarte je pobijedio s programom o javnoj sigurnosti.
GUVERNER CHIHUAHUAE (2010.-2016.)
Preuzimam upravljanje s jednim temeljnim ciljem.
Želim biti upamćen
kao guverner koji je uveo reda u Chihuahuau.
NOVINARKA
Njegova inauguracija je bila poput ogromne zabave.
Rasvjeta posvuda, i na ulicama.
Ljudi veselo kliču, pozdravljaju Césara Duartea.
Prilazi rubu pozornice kako bi pozdravio gomilu.
Kad smo se vratili, majka je odlučila podići šator
ispred Vladine Palače.
VLADINA PALAČA
Već je prehodala cijelu zemlju.
Bila je u glavnom gradu, čak je pronašla i Sergia.
Iscrpila je sve resurse.
Što je još mogla? Odlučila je kampirati.
Počela je 5. prosinca.
Dolazio sam i odlazio, a ujak je ostajao s njom.
PRAVDA JE PRIVILEGIJ VLADE
Je li ubojica još u Meksiku?
Da, postat će lovac, a ja lovina.
Očekuje da ću se sakriti,
ali odbijam se skrivati, može me ubiti ovdje.
Je li što rekao, prijetio?
Da, prijetili su mi on i njegova obitelj.
Već radi za zločinačku organizaciju.
Što vlasti čekaju? Da me ubije?
Neka me ubije, ali ovdje.
Nije htjela činiti ništa nezakonito.
Nije se bojala za sebe, ali zakon joj to nije dozvoljavao
i odabrala je slijediti zakon.
AUTONOMNO SVEUČILIŠTE CHIHUAHUA
Godišnjica Sveučilišta je 8. prosinca.
Čula je da guverner Duarte dolazi
pa je uzela transparent i ponijela ga na konferenciju za tisak.
Dok je guverner držao govor, ustali su i razmotali ga.
„Pravda je privilegij Vlade.”
To je aludiralo na otmicu brata Patricije González.
U tom slučaju su im trebali dani da pronađu otmičare.
Kad je otet nećak Césara Duartea, dogodilo se isto.
Pravda je rezervirana za Vladine službenike.
U slučaju tužiteljevog brata, našli su ubojice za dva tjedna.
UKRADENA PRAVDA
Kako je riješen slučaj vašeg brata i zašto je to razljutilo Mariselu?
Ne znam zašto joj je to smetalo
jer je slučaj mog brata posve nepovezan.
Kad je razmotala transparent,
moglo se vidjeti da je Duarte ljut.
Nije podnosio kritike, konstruktivne ili drugačije.
Majka žrtve i još ktome žena,
koja ga je tako izložila,
takvom snagom, tako moćno,
s informacijama koje je imala,
nije to dobro prihvatio.
Tako ljut, guverner ju je poslao Državnom odvjetniku Carlosu Salasu.
DRŽAVNI ODVJETNIK (2010.-2013.)
Pitao ju je želi li predati izvještaj s informacijama.
Pristala je.
I započela priču.
U državi Zacatecas, u gradu Fresnillo…
Na ulici…
Podijelila je sve informacije koje je otkrila.
Sve što je napravila.
NA SUDU SE POJAVLJUJE MARISELA ESCOBEDO
…POSLJEDNJI PUT VIDIM ISTRAŽITELJE…
Ne znam koliko je trajalo.
…POJAVLJUJEM SE PRED SUDOM DA DAM INFORMACIJE U NADI…
Zatim se vratila na svoje mjesto na trgu.
Državni tužitelj nam je dao riječ.
Ponovno sam im povjerovala.
Želim vjerovati da će nešto napraviti i to uskoro.
Nažalost, slična smo uvjeravanja već dobivali od prethodne uprave,
ali zasad nema rezultata.
Vjerujem Državnom tužitelju, nadam se da će održati riječ.
Nadam se da će sada uspjeti, no čekat ću ovdje.
Htjeli smo ondje provesti Božić i Novu godinu,
ujak Ricardo, majka i ja,
dok se nešto nije dogodilo, jer nešto se moralo dogoditi.
Činila mi se snažnom, iako se znala katkad slomiti.
Znala bi mi reći da je umorna od svega toga.
Točno tim riječima.
Počevši od guvernera i svih ispod njega.
Pravda postoji…
Zašto? Jer pravda postoji za guvernera Césara Duartea.
NAGRADA 100 000 DOLARA
Postoji za bivšu tužiteljicu Patriciju González.
Kad bismo išli na trg, provjerili bismo kako je.
Nastojali smo je uvjeriti da proglasi primirje.
Primirje za vrijeme praznika, zbog njezina mentalnog zdravlja,
kako bi se mogla oporaviti, ali ništa je nije moglo odvratiti.
Nije bilo sile na Zemlji koja bi mogla uzdrmati njezinu odluku.
16.12.2010.
Opasno je bilo biti ondje, osobito noću,
pogotovo sad kad Sergia štiti kartel.
Tog dana, 16. prosinca,
plela je crne božićne ukrase,
i rekla je da će čekati 25. prosinca za kupovinu božićnog drvca,
jer su tada jeftinija.
Nepopustljivo je željela provesti Božić na trgu.
Te noći, kao i svake druge,
počela je čistiti kamp u osam navečer.
Došao je autom.
Vidjela ga je kako dolazi.
Potrčala je preko ulice.
Pucao je u nju.
PRAVDA
Zvao sam braću i sestre pa smo otišli do kuće.
Nisam znao što osjećati, nisam mogao plakati.
Osjećao sam nemoć, frustraciju, ne znam to objasniti.
Pozvao sam braću i sestre
i otišli smo te noći u Chihuahuau po njezino tijelo.
Bili smo potreseni, teško je to objasniti.
I danas zaplačem.
Nisam bio šokiran jer sam to očekivao.
Znala sam da će se dogoditi.
Ali sam se nadala da će stvari ispasti drugačije.
Gomila je gnjevna zbog ubojstva gđe Marisele Escobedo Ortiz,
koja je sinoć ubijena.
Ubijena je dok je prosvjedovala pred Vladinom Palačom,
gdje je zahtijevala uhićenje ubojice njezine kćeri.
Marisela Escobedo, majka koja se borila za pravdu za svoju kćer,
ustrijeljena je pred vladinom zgradom u Chihuahui.
Marisela odbija prihvatiti
da živi u zemlji bez pravde.
Netom prije Božića, na Badnjak:
„Imat ću božićnu večeru, doći će i gosti.”
Muškarac joj priđe i puca joj u glavu.
Pred policijom.
Na liniji imamo Césara Duartea. Dobro jutro, guverneru.
-Dobro jutro, Carlose. -Guverneru, što se dogodilo?
Kakve ste podatke dobili iz video snimke?
Imamo izjavu njezinog brata koji je svjedočio zločinu.
Dao nam je opis i u potrazi smo za počiniteljem.
Mariselo, poslušaj, podržavamo tvoju bitku!
BOLJE UMRIJETI NA NOGAMA, NEGO ŽIVJETI NA KOLJENIMA
Mariselo, poslušaj, podržavamo tvoju bitku!
Najveća žena u Juárezu! Jedna i jedinstvena!
Moja majka! Marisela Escobedo Ortiz!
Čuvajmo spomen na Mariselu i nastavimo njezinu borbu!
Bijes društva je na vrhuncu,
što je dovelo do značajnih demonstracija,
poput paljenja svijeća oko Vladine Palače.
Ljudi bi ostavljali svijeće i vraćali se kućama.
Dan je bio hladan.
Atmosfera je bila drugačija, kao da se grad zaustavio.
Iako je nikad niste upoznali, iako ste samo čuli za nju,
iako ste je vidjeli samo izdaleka, svima nam se činila bliskom.
Bio je to ogroman izljev ljubavi prema njoj,
ali i ogorčenosti i straha.
Video snimku sam prvi put vidio u Chihuahui.
Teško je vidjeti kako ubijaju nekoga koga volite.
To je…
Ne znam kako to objasniti, ali jebeno je teško.
I…
To je bilo to. Moja majka je bila mrtva.
Marisela Ortiz se vratila u Ciudad Juárez u mrtvačkim kolima.
Kovčeg, koji su pratili sinovi i državna policija,
na ulazu u grad su dočekali prijatelji i građani.
Svi smo se ovdje okupili…
kako bi se oprostili sa ostacima moje majke, jer nje više nema.
Njezino tijelo je s nama,
ali njezina je duša sada s Gospodinom.
Borila se do posljednjeg daha i umrla u prvim redovima.
Kao što je moj brat rekao, naša je majka bila junakinja,
jer je radila ono što nitko u gradu nije.
Borila se sama,
protiv kiša i oluja.
Čak i kad se činilo da će se slomiti,
kad je ubojica moje sestre oslobođen,
uzdigla se…
i naučila nas lekciju o ustrajnosti.
Molim jedan pljesak za moju majku.
Kad dvojite o tome kako postupiti,
kad se pitate kako ustati i boriti se,
sjetite se Marisele Escobedo.
MARISELA ESCOBEDO ORTIZ
GOSPODIN JE MOJ PASTIR NIŠTA MI NEĆE NEDOSTAJATI
DJECA I UNUCI
Činilo se kao da taj dan i noć traju vječno.
Spavao sam samo par sati. Sljedećeg dana smo se probudili,
i otišli, trudna supruga, dijete i ja.
Vidjeli smo kako u daljini nešto gori.
Trgovina je u plamenu.
Zatvorili su bulevar Oscara Floresa.
Vatrogasci još gase.
Majčin dečko je uvijek otvarao trgovinu,
ali taj dan nije otvorio zbog onoga što se dogodilo.
Oteli su brata majčinog dečka i zapalili trgovinu.
Spalili su je do temelja.
MARISELIN ŠOGOR UBIJEN, NJEZINA TRGOVINA SPALJENA
Zvao se Manuel.
Sat ili dva kasnije, našli su njegovo tijelo
s vrećom preko glave i žicom oko vrata.
Doznao sam da su i mene tražili.
Neki su se ljudi pojavili nakon što sam otišao.
Pokušali su provaliti, dolazili su po mene.
Tad sam shvatio
u kakvoj se opasnosti svi nalazimo.
Morali smo otići.
MEĐUNARODNI MOST
Sin Marisele Escobedo zatražio je azil u Sjedinjenim Državama…
…jer se boji za život nakon majčinog ubojstva.
Netko im je dao moju posjetnicu, rekao da me nazovu…
ODVJETNIČKI URED
…i odvezao ih preko mosta.
ODVJETNIK OBITELJI ESCOBEDO
„Što je s našim stvarima? S našim poslovima?”
Savezna policija je odgovorila: „Sretni ste što ste živi.”
To je bila poruka koju su slali Juanovoj obitelji.
„Živi ste, odustanite.”
Kad otkrijete greške u Vladi i sustavu
i vezu između Vlade i kartela,
život vam je na kocki.
I ovdje i u Juárezu možete u istoj postaji,
za istim stolom, imati 10 policajaca
i predstavnike triju zločinačkih organizacija.
Već sam rekao i ponovit ću.
Marisela je potpisala vlastitu smrtnu presudu
kad je dala izjavu uredu Državnog tužitelja u Chihuahui.
Mislim da je to trenutak
kad su je odlučili ukloniti kako bi zataškali ono što je znala.
To je državni zločin, jer je država „profitirala”,
usprkos početnim kritikama,
od smrti tako otvorene i zahtjevne kritičarke.
Oni koji žele mutiti vodu…
…oni koji kažu da se ono što se dogodilo
može zvati državnim zločinom, posve su u krivu.
Guverner Chihuahue nema veze sa zločinačkim skupinama!
Ubojice su morale znati
da su je te noći mogli nekažnjeno ubiti
pred vratima Palače, uz svu tu rasvjetu
i kamere.
Država je to odobrila, ako već ne i izravno naredila.
Nije bila zaštićena, ostavili su je posve samu.
Kampirala je tamo jer nije imala drugih mogućnosti.
Nisu provodili istragu, nisu joj pomagali u potrazi za Sergiom.
Marisela ne bi poginula da smo nastavili s istragom.
Ali moje vrijeme je prošlo, mandati traju samo šest godina.
Bilo je jednostavnije ubiti nju, nego uhititi Sergia.
Ali nisu znali da je ne mogu ušutkati.
Znao sam da nije gotovo.
Znao sam da ovo još nije gotovo.
Rekao sam mu…
da ću postati pravna podrška njegovoj borbi,
dok god borba traje.
Nastavio sam bitku, ali s američkog teritorija.
Učinit ću to s druge strane granice i vidjeti što će biti.
RUBI-UKRADENA PRAVDA PRAVDA JE PRIVILEGIJ VLADAJUĆIH
Ne traže zelene karte, ovi ljudi žele pravdu.
Vidjeli smo prljave trikove meksičke vlade ovdje i u Meksiku.
GENERALNI KONZULAT MEKSIKA
Zahtjevi su nam javni, neka vide što radimo.
Bit će im čudno i bit će ljuti,
ali ne tražimo prijatelje, nego pravdu.
NIKARAGVA PROSVJEDNICI OSUĐUJU FEMICID
Pravda! Pravda!
Širom svijeta održavaju se prosvjedi
koji osuđuju Mariselino ubojstvo.
Stop nasilju protiv žena!
„UBIJTE ME KOD PALAČE!”
Nova je vlast u Chihuahui platila visoku politilčku cijenu.
Suočili su se s izazovima kad im je pred vratima ubijena žena
koja se sastala s državnim tužiteljem, optužila guvernera,
i osramotila državnog tužitelja.
A bio je tu i bijes javnosti. Bilo je potrebno
dokazati da su sposobni
nositi se s ovakvim slučajem.
-Ima li napretka? -Napravili smo velike korake.
Otkrili smo mnogo novosti vezanih uz slučaj.
Nadamo se da će uskoro biti zatvoren.
-Što je sa slučajem Sergia Barraze? -To je isti slučaj.
Vjerojatno su dobili upute
da konačno zatvore slučaj, s obzirom na cijelu gužvu.
Vlasti su objavile da su uhitili Mariselinog ubojicu
i da imaju dokaze za to.
Uhićen je José Enrique Jiménez Zavala, poznat i kao Opaki,
navodni ubojica aktivistice Marisele Escobedo.
Konačno smo završili dugotrajnu istragu,
koja je završila uhićenjem
izravnog počinitelja.
Oduzeo sam život gđi Escobedo.
Slijedio sam upute zločinačke organizacije kojoj pripadam.
Predstavili su tog čovjeka kao ubojicu moje majke
i optužili ga za druge zločine poput pucnjave u baru.
JAVNA BRANITELJICA
Radila sam kao javna braniteljica u državi Chihuahua.
-Vaše ime? -Perla Márquez, javna braniteljica.
Rekao mi je:
„Ubio sam je, neka ovo završi. I to je to.”
Što nam možete reći o prvoj fotografiji?
Ja sam pored Vladine Palače.
Kako sam joj se približio, pištolj se zaglavio.
Trčao sam za njom.
Mislim da je ovo trenutak kad sam ponovo napunio pištolj.
Mislim da sam je uhvatio i ustrijelio 26. prosinca.
Imamo dokaze iz istraga ostalih ubojstava.
Priznao je, a imamo i pištolj.
Podnijeli smo optužnice snažno vjerujući u njih.
Želim preuzeti odgovornost za svoja djela
i platiti posljedice svojih odluka, kako kažu.
Mariselin odvjetnik ne vjeruje da je on ubojica.
Koristi riječi poput: „Oduzeo sam joj život.”
Zločinci obično govore „Ubio sam je” ili „Maknuo sam je”.
Tko ničim izazvan priznaje ubojstvo?
Tužiteljstvo treba dokazati krivnju.
Kakav konkretan dokaz imaju?
Sve je ovisilo o njegovom priznanju.
Ubijena je tim pištoljem,
ali nema dokaza da je on pucao, u tome je razlika.
Obitelj je još jednom podigla uzbunu.
„Imate pogrešnog čovjeka, ovaj slučaj nije riješen.”
Mariselin brat Ricardo ne vjeruje da je Zavala ubojica
jer je bio blizu nje i vidio ubojicu izbliza.
Nisam ga mogao prepoznati jer nisam bio ondje,
ali Ricardo je bio.
Rekao mi je da nikad neće zaboraviti njegovo lice.
Policijski crtež prikazuje mnoge sličnosti
s čovjekom kojeg su uhitili, ali on nije ubojica moje majke.
Ubojica Marisele Escobedo je Andy Barraza.
Andy je Sergiov brat, čovjek koji je ubio Rubí, Juanovu sestru.
Ovo je snimka Andyja Barraze Bocanegre.
Andyja sam upoznao prije Rubínog ubojstva.
Upravo je izašao iz popravnog doma.
Ricardo nikad nije upoznao Andyja.
Prije te noći ga nikad nije vidio.
Marisela je podnijela izvještaj uredu Državnog tužitelja u Chihuahui,
optužujući Andyja Barrazu za prijetnje.
Andy je znao reći ljudima iz susjedstva
da će ubiti moju majku, govorio je: „Sjebat ću je.”
Javili smo to Državnom odvjetništvu.
Gospodinu Césaru Penicheu.
GENERALNI KONZULAT MEKSIKA
Kratko smo razgovarali.
CÉSAR PENICHE
IZASLANIK DRŽAVNOG ODVJETNIKA U CHIHUAHUI
Dobili smo dodatne informacije i zakazali davanje službene izjave.
Zahtijevali smo da naprave prepoznavanje preko fotografija.
Među fotografijama nalazila se i Andyjeva fotka.
Ricardo ga je identificirao kao ubojicu.
OVAJ ČOVJEK JE UBOJICA MOJE SESTRE
-Jeste li je ubili? -Da.
Jeste li sigurni? Imate li kakvih sumnji?
Jeste li možda bili drogirani,
pa ste pomislili da ste to učinili, iako niste?
Stalno sam bio drogiran, ali i potpuno svjestan.
Obitelj je tvrdila da on nije kriv i ukazivala na pravog ubojicu,
no tužitelji su zanemarili njihove navode.
Posve su ih odbacili, čak ih nisu ni uključili u slučaj.
Njihova medijska strategija se svodila na okrivljavanje Opakoga.
CENTAR ZA SOCIJALNU PRILAGODBU
Sve se promijenilo jednog dana kad mi je rekao: „Dosta.”
„Ne mogu više ovako, nisam je ja ubio.”
Mučili su ga kako bi priznao ubojstva.
Prijetili su njegovoj supruzi i kćeri.
Pristao je reći što god su zahtijevali.
Odmah sam obavijestila suca,
i zatražila pokretanje Istanbulskog protokola.
Taj protokol je test kojim se utvrđuje potencijalno mučenje.
Rekla sam mu da mislim da trebamo na suđenje.
Mislila sam da možemo postaviti uspješnu obranu.
Sjetite se da je Mariselin brat bio prisutan kad je ubijena,
tako da imamo svjedoka.
Marljivo smo se pripremali za suđenje.
Ako država nekog osudi usprkos osporavajućim dokazima,
to mora biti dokazano na sudu, ali bio bi oslobođen.
31.12.2014. Ured državnog tužitelja objavljuje
da je Opaki preminuo od srčanog udara.
Njegova majka je tražila obdukciju.
Morali su priznati da je sve bila laž.
Vlasti su povukle izjavu o uzroku smrti Opakoga.
Otkrili su da nije preminuo od srčanog udara,
već ga je zadavio cimer iz ćelije,
Jaime Noel Cuevas, poznat kao „Jimmy”.
Ubijen je unutar strogo čuvane kaznionice.
Shvatio sam da im čak i ako bih im dao sve dokaze
da je to učinio netko drugi,
to ne bi ništa značilo, jer nije im bilo stalo do istine.
Potrebna nam je transparentnost
tadašnje vlasti.
Gospodine, je li slučaj još otvoren? Je li Mariselino ubojstvo pod istragom?
Ili je slučaj zatvoren?
Ako se dobro sjećam, slučaj je zaključen
optužnicom protiv Opakog.
Smrću te osobe i njegovog mogućeg suučesnika,
stvar je završena.
Vodite gubitničku bitku, znate što hoću reći?
Onog dana dok sam stajao uz majčin grob,
obećao sam da ću učiniti sve što mogu
kako bih ostvario pravdu za Rubí.
To sam i učinio.
No morao sam prihvatiti da ne mogu provesti život u toj potrazi.
Bio sam potpuno iscrpljen, mentalno i emocionalno.
Mislite da vam je ostala samo mržnja.
U početku je to pokretačka sila, ali onda vas počne gušiti.
Nisam bio sretan ni miran.
Svako bih se jutro probudio i mislio na majku.
I Andyja i Sergia.
Jedan od najtraženijih ljudi u državi Chihuahua je mrtav.
Državni tužitelj potvrdio je smrt Sergia Rafaela Barraze.
Nakon što je neidentificiran ležao šest dana u mrtvačnici u Zacatecasu,
njegovo tijelo je identificirala i preuzela njegova supruga.
Barrazu je ubila vojska u pucnjavi prošlog studenoga.
Ubijen je zbog svojih zločinačkih aktivnosti.
Nije uhićen.
Nije odslužio 50-godišnju kaznu za koju se Marisela borila.
Bio je jedini čovjek odgovoran za Rubínu smrt.
Što se tiče slučaja povezanog s njim,
pravi krivac je također uhićen.
Mariselin slučaj je zatvoren.
Jer je Sergio Barraza mrtav.
To puno govori o doživljaju pravde
vlasti i trenutne Vlade.
Slučaj zatvoren.
Vozili smo se u El Paso i razgovarali o Andyju.
On je čovjek kojeg je moj ujak identificirao.
Ali tužitelji to nikad nisu prihvatili.
Salas je poslije tvrdio da je to proizašlo niotkuda.
Ozbiljno? Nakon što sam toliko puta govorio ispred konzulata?
Pokušati učiniti nešto s meksičkim vlastima je veliki gubitak vremena.
KAZNIONICA MICHAEL UNIT, TEKSAS
Ništa ne skrivam. Reći ću ti sve što želiš,
osim onoga što me može inkriminirati.
Krive me za Mariselinu smrt,
ali nisam ja, čovječe. Iskren sam.
Radio sam u restoranu u ulici Mesa u El Pasu.
Smjena mi je završavala u 1 h.
Doznao sam sljedećeg jutra kad me prijatelj probudio.
Nisam ubio Mariselu, ovdje sam zbog krađe.
Isto pričaju i o mom bratu.
Govore da je on ubio Mariselu.
Naravno, on je naručio ubojstvo, ali netko drugi ju je ubio.
Odlučio se priključiti kartelu Zetas.
BRAT SERGIA BARRAZE
Priključio se kartelu i umro s njima.
Umro je, ali je stekao moć i upoznao vođe.
Upoznao je vođe koji su nam činili usluge.
Usluge njemu.
Spaljivanje trgovine,
ubojstvo zaštićenog svjedoka, tvoj brat je to uradio?
Naravno, tko drugi?
Bio je mozak operacije.
To je sve. Nisam ubio Mariselu Fraire Escobedo.
Nisam ubio tu ženu.
Na kraju je Rubína smrt prošla nekažnjeno.
Mariselina smrt je prošla nekažnjeno.
Nikad nije uhićen.
Nikad nije bio u zatvoru zbog Rubíne smrti.
Ni Marisela nije dobila pravdu.
Državno tužiteljstvo je preopterećeno.
Izravan rezultat toga je da je puno istraga…
iskreno govoreći, manjkavo.
Mnoge nisu čak ni manjkave,
jednostavno su zaboravljene.
Zauvijek zaboravljene.
Diljem zemlje ima mnogo djevojaka poput Rubí.
Mnogo Marisela koje svakodnevno hodaju zahtijevajući pravdu.
MARISELA ESCOBEDO DEVET GODINA BEZ PRAVDE
RUBÍ 4126 DANA BEZ PRAVDE
MARISELA 3285 DANA BEZ PRAVDE
Ako ovakvi slučajevi,
jasni poput ovoga, prođu nekažnjeno,
ako dozvolimo da se to dogodi, društvo izlažemo riziku.
Na svaku njezinu godišnjicu marširamo kako ljudi ne bi zaboravili.
Zločin bez pravde.
Zločin koji je prošao nekažnjeno.
Marisela je ostavila svoju trgovinu
kako bi postala vjerna braniteljica
života, pravde i slobode.
To je platila životom.
Jer joj Vlada
nije mogla dati pravdu koju je zahtijevala.
OVDJE JE 19.12.2010. UBIJENA MARISELA ESCOBEDO ORTIZ
Njezine zadnje riječi urezane su mi u pamćenje.
„Željela bih da ubojstvo moje kćeri bude posljednje u ovom gradu.”
Bila je medicinska sestra, majka, poduzetnica.
Život joj je bio uobičajen.
Ali ono što je učinila u posljednje dvije godine svog života,
time je zauvijek ušla u povijest Chihuahue i Meksika.
Marisela Escobedo je živuća junakinja u našoj kolektivnoj svijesti.
Ne samo u Juárezu, već i drugim Meksikancima.
Bila je iskra nade meksičkim ženama i žrtvama.
Svi su osjećali težinu njenih riječi.
Izađite iz svoja četiri zida.
Ako se jedna vrata zatvore, druga se otvore.
Možete tražiti do kraja svijeta.
Kako bi naše kćeri slobodno živjele,
da ne budu žrtve nasilja ili zlostavljanja,
a pogotovo ubojstava.
Borba se nastavlja!
Marisela živi dalje!
Znamo da ima dobrih ljudi i pozivam ih da nas podrže.
Izađite na ulice s nama i zahtijevajte pravdu.
Čuvajte jedni druge i nemojte čekati da budete sljedeći.
Pravda!
Ovo su majke koje su ostavile djecu bez roditelja,
ovo su naše kćeri, studenti,
oni su budućnost našeg grada i naše zemlje.
Nijedna više!
ZAJEDNO SMO JAKI!
NIJEDNA VIŠE
Slušaj! Ovo je tvoja borba!
MEKSIKO FEMICID
Nisi sama!
Shvatio sam da je moja majka postala simbolom.
Simbolom borbe u Chihuahui, Mexico Cityju i Ciudad Juárezu.
Ona je simbol.
Ovo je ljubavna priča,
ali je ujedno i priča o mnogim majkama, očevima,
braći, sestrama, sinovima i kćerima,
koju svi danas proživljavamo.
Ljubavna je to priča.
Odlučio sam da sam umoran, ne želim više mrziti.
Čim sam izrekao te riječi,
teret je pao s mojih ramena, poput ogromnih vreća cementa.
Ogroman teret je pao i mržnja je nestala.
Nije bilo oprosta, to je nešto posve drugo,
ali mržnje više nije bilo.
Od tada se ne osjećam isto.
Dobra večer.
Hvala što ste ove posebne večeri ovdje.
Pridružite mi se u zdravici s onim što imate pri ruci,
poželimo ovoj djeci sreću i Bog vas sve blagoslovio.
Hvala vam.
Majka nas je naučila ljubavi.
Bio sam pretvrdoglav za ljubav, ali me svejedno voljela.
2019. pokrenuta je tužba pri Međuameričkoj komisiji za ljudska prava,
kako bi se utvrdila odgovornost Meksika
u slučajevima Marisele i Rubí.
Andy Barraza je u zatvoru u Teksasu, u SAD-u, zbog teške krađe.
Meksička vlada nije ga kontaktirala radi slučaja Marisele.
César Duarte ima uhidbeni nalog radi utaje javnih sredstava.
Bjegunac je od pravde i trenutno ga traži Interpol.
U Meksiku u prosjeku dnevno ubiju 10 žena.
97 % svih femicida prođe nekažnjeno.
Neka se Vlada trese
Nebo, ulice Neka se suci i odvjetnici boje
Danas žene ne miruju
Za zapovjednice U borbi za Chiapas
Za sve majke koje traže po Tijuani
Neustrašivo pjevamo Zahtijevamo pravdu
Vičemo za svaku nestalu djevojku
Poslušajmo Želimo živjeti
Neka barem
Ubojstva žena prestanu
Sve ću zapaliti Sve slomiti
Ako ti neki tip skrene pogled
Neću šutjeti Dosta mi je
Ako povrijede jednu
Sve ćemo reagirati
Ja sam Claudia, ja Ester, a ja Teresa
Ja sam Ingrid, ja Fabiola Ja sam Valeria
Ja sam djevojka koju si prisilio Da pođe s tobom
Ja sam majka koja sada plače Zbog njihovih smrti
I ja sam ta zbog koje ćeš platiti
Pravda, pravda, pravda
Za sve žene koje marširaju avenijom
Za sve djevojke koje se bore u Sonori
Za zapovjednice U borbi za Chiapas
Za sve majke koje traže po Tijuani
Neustrašivo pjevamo Zahtijevamo pravdu
Vičemo za svaku nestalu djevojku
Poslušajmo Želimo živjeti
Neka barem
Ubojstva žena prestanu
Neka barem
Ubojstva žena prestanu
Neka barem
Ubojstva žena prestanu
I nek' se Zemlja do jezgre potrese
Kad naš glas ljubav pronese
I nek' se Zemlja do jezgre potrese
Kad naš glas
Ljubav pronese
Prijevod titlova: Oleg Berić